open-index/open-wikipedia-markdown huggingface dataset:
לייקה (חברה)

**לייקה** (באנגלית: **.Laika Entertainment, LLC**) היא חברת סטופ מושן אמריקאית העוסקת ביצירת סרטים באורך מלא, תוכן פרסומי, וידאו קליפים וסרטים קצרים. החברה נוסדה ב-2005 וממוקמת באורגון שבארצות הברית. ידועה בשל סרטי סטופ מושן באורך מלא שהפיקה קורליין, פארנורמן והקופסונים.

בעבר היו לחברה שתי מחלקות: הראשונה, לייקה אנטרטיינמנט, הייתה אחראית על יצירת סרטים באורך מלא והשנייה הייתה אחראית על תוכן פרסומי. ביולי 2014 החברה הפסיקה את פעילות המחלקה לתוכן פרסומי כדי לרכז את משאביה ביצירת סרטים. המחלקה לתוכן פרסומי פעילה כיום באופן עצמאי תחת השם HouseSpecial.

## פעילות

פעילותה הראשונה של החברה הייתה בתפקיד הפקה בסרט "חתונת הרפאים" של טים ברטון. צילום סרטה הראשון של החברה, קורליין, ארך שמונה-עשר חודשים אשר לוו בשנתיים של קדם-הפקה. כדי לייצר בובה אחת של הדמות הראשית, נדרשו עשרה אנשים לעבוד עליה במשך כשלושה-ארבעה חודשים.
החל מהסרט "פארנורמן" (2012) החברה החלה לעשות שימוש במדפסות תלת־ממד מיוחדות אשר חסכו זמן ביצירת הדמויות והבעותיהן הרבות, מאחר שיש צורך ליצור ראש שלם עבור כל אחת.

נכון ל-2009, מספר העובדים בחברה עומד על כמאה שמונים איש, וזאת לאחר פיטורים של שישים ושלושה עובדים במחלקת אנימציה ממוחשבת, לאחר שהוחלט להתמקד באופן כמעט בלעדי באנימציית סטופ מושן. מתוך העובדים בחברה כיום ישנם כשלושים במחלקת האנימציה ועוד אחד עשר במחלקה האמנותית.
בבניין החברה ישנם חדרי ענק המוקדשים לסטים של הסרטים המצולמים. התפאורה מוגבהת ומובנות בה דלתות סתרים שמאפשרות לצוות להיכנס לתוך הסט ולהזיז את הדמויות כמעט מכל מקום. לעיתים מכניסים גם אלמנטים נוספים כדי להוסיף לתחושה המציאותית של הסט, כמו לתת לפטריות לגדול עליו או לפזר עלי כרוב ולתת להם להירקב על מנת להגיע למרקם וגוון יותר אדמתי.

בנוסף לעשיית סרטים, לייקה תומכת גם בפעילות התנדבותית וסביבתית, ומפעילה זרוע בשם "סול קורפס" (Soul Corps), המעניקה סיוע התנדבותי ופיננסי לעסקים ללא-רווח אשר תומכים בחינוך לאמנות ובהעשרת הקהילה.
תוכנית נוספת שהם מפעילים, "גאנג גרין" (Gang Green), פועלת למען איכות הסביבה בתוך החברה ובסביבתה, ומעודדת למיחזור ושימוש חוזר. החברה עצמה ממחזרת חומרים רבים, מתוכם עץ, נייר, אלומיניום ומוצרי פלסטיק - כולל שקיות פלסטיק ומוצרי קלקר.
החברה מספקת לעובדים שלה גם תמריצים לשימוש בתחבורה ציבורית ונסיעות משותפות, מספקים להן שני וואנים להתניידות מהבית לעבודה. נוסף על כך, מתקיימות בחברה תחרויות מדי חודש לעובדים שהולכים או רוכבים על אופניים לעבודה, או שנוסעים ביחד במכונית אחת. החברה מנוהלת בידי טראביס נייט, בנו של בעל החברה, פיל נייט.

במרץ 2015 החברה הודיעה על כוונתה להרחיב את האולפנים, על-מנת שיוכלו להגיע להספק של הפקת סרט בשנה.

## סרטי הסטודיו
*2009 - קורליין ודלת הקסמים
*2012 - פארנורמן
*2014 - הקופסונים
*2016 - קובו: אגדה של סמוראי
*2019 - מיסטר לינק

### סרטים עתידיים
*יער הפרא – 2026
*The Night Gardener – TBA
*Piranesi – TBA
* סרט ללא שם – TBA

### סרטים קצרים
*The Legend Of Cranky Verne
*Joe Blow
*Dia de los Muertos
*A Dream For Hokusai
*They Might Be Giants - Bastard Wants To Hit Me
*Moongirl
*The Mouse that Soared
*ParaNorman: The Thrifting

## במאי החברה
*** [[הנרי סליק]]** – קורליין ודלת הקסמים.
*** [[כריס באטלר]]** – פארנורמן, מיסטר לינק.
***[[גרהם אנאבל]]** – הקופסונים.
***[[טראוויס נייט]]** – קובו: אגדה של סמוראי.

## קישורים חיצוניים

* 
* לייקה אנטרטיינמנט במסד הנתונים הקולנועיים IMDb (באנגלית)

## הערות שוליים

קטגוריה:חברות אמריקאיות להפקת סרטים
גרשון גפנר

**גרשון גפנר** (12 במרץ 1892 – 1 באוקטובר 1975) היה מאנשי העלייה השנייה וממנהיגי הקואופרציה במרחביה, פעיל בהתיישבות מטעם הסוכנות היהודית, וחבר המושבה מגדיאל.

## ביוגרפיה
### נעוריו
גרשון גפנר נולד ב-1892 בעיירה צ'רנליצה (צ'רנולידה) שבמזרח גליציה שבפולין, להוריו צבי ועטרה קריינדל (גולדברג). בילדותו התחנך ב"חדר", בבית-ספר עממי של הברון הירש והמשיך למודיו בבית ספר חקלאי תיכוני של יק"א בעיר סלובודקה, שם גם ספג את הרעיונות הציוניים מצעירים חברי פועלי ציון שהגיעו לבית הספר כדי לארגן את התלמידים להגנה עצמית בפני פורעים. עם סיום לימודי התיכון עבר להדריך בבית ספר חקלאי יהודי תיכוני בשם "שטינהורס" בקרבת העיר האנובר שבגרמניה. בתקופה זו פעל לארגן את עלייתם ארצה של חלק מהתלמידים בבית הספר בו למד בסלובודקה וגם הוא עצמו ביקש להיכלל בתוכנית "המושבה הקואופרטיבית" בארץ של פרופ' פרנץ אופנהיימר ואף זכה להיפגש איתו.

### פעילותו בארץ
ב-1910 עלה גפנר לארץ ישראל במסגרת העלייה השנייה והחל לעבוד כפועל בפתח תקווה ואחר כך בחוות כנרת. ב-1911, עם הקמת הקואופרציה במרחביה, הצטרף אליה והפך לאחד ממובילי הקבוצה. הרקע החקלאי שלו ויכולותיו הטכניות איפשרו לגפנר לפתח כלי עבודה חקלאיים ופתרונות טכניים אחרים להקלת חיי התושבים. בתקופת מלחמת העולם הראשונה חלה גפנר ונשלח להבראה במצרים. ב-1918 התפרק הקואופרטיב.

במלחמת העולם הראשונה היה פעיל בארגון הפינוי והסידור של תושבי יהודה שגורשו לגליל. כמו כן פעל מול השלטונות העות'מאנים להקלת תנאי החיים של אסירים שנכלאו בבתי-הסוהר בנצרת ובדמשק.

ב-1919 החל גפנר לנהל את חוות בלפוריה מטעם חברת קהילת ציון אמריקאית ולאחר חיסול החווה המשיך לעבוד במקום במסגרת כפר ילדים.

ב-1927 התיישב גפנר עם משפחתו במושבה מגדיאל והקים שם משק, אך זמן קצר לאחר מכן הוזמן על ידי שלמה קפלנסקי (הסוכנות היהודית) לסייע בהתיישבות בעמק יזרעאל על שטחים שנרכשו. תפקיד זה מילא עד 1931 ואז חזר למגדיאל. ב-1936 נקרא שוב לסייע להתיישבות בעמק בית שאן, ובהמשך עזר להתיישבות בשרון ובעמק חפר. ב-1938 הצטרף להנהלת "המדור להתיישבות המעמד הבינוני" בסוכנות היהודית, ובתפקידו זה הקים מערך הדרכה לחקלאים במושבי עולים. בנוסף קידם גפנר הקמת משקי עזר שאיפשרו הספקת התצרוכת העצמית של המשקים.

ב-1959 פרש גפנר לגמלאות וחזר למשקו במגדיאל. הוא נפטר בשנת 1975, ונקבר בבית העלמין בקיבוץ גדות שם התגורר בנו אורי גפן שהיה ממייסדי הקיבוץ. אשתו רבקה נפטרה בשנת 1984, ונקברה לצידו.

## חייו האישיים
ב-1918 התחתן גפנר עם רבקה לובנוב. לזוג נולדו 2 בנים.

## לקריאה נוספת
* שמואל אביצור, **ממציאים ומְאמצים**, הוצאת "יד יצחק בן צבי" ו"מוזיאון הארץ", 1985 (עמודים 57–62)
* צבי לבנה, נחמן תמיר, **אנשי העלייה השנייה - פרקי זכרונות -כרך ד**, הוצאת המרכז לחינוך ותרבות תל אביב, 1972, עמודים 47–51

## קישורים חיצוניים

* 
* גרשון גפנר , באתר הוד השרון

## הערות שוליים

קטגוריה:אנשי העלייה השנייה
קטגוריה:עובדי הסוכנות היהודית
קטגוריה:מרחביה: אישים
קטגוריה:מגדיאל: אישים
קטגוריה:ישראלים ילידי פולין
קטגוריה:ישראלים שנולדו ב-1892
קטגוריה:ישראלים שנפטרו ב-1975
קטגוריה:אישים הקבורים בקיבוצים
מרחב נוצר קומפקטית

בטופולוגיה, **מרחב נוצר קומפקטית** (Compactly generated space) הוא מרחב טופולוגי שבו תת-המרחבים הקומפקטיים קובעים את הטופולוגיה, באופן הבא: קבוצה היא סגורה אם ורק אם החיתוך שלה עם כל קבוצה קומפקטית הוא סגור. בדרך כלל מניחים גם כי המרחב הוא האוסדורף. קטגוריית המרחבים האוסדורף הנוצרים קומפקטית מסומנת על ידי CG. זוהי קטגוריה דיי גדולה ודיי נוחה; בתורת ההומוטופיה לעיתים מניחים כי המרחבים הם מקטגוריה זו.

## תכונות
כל מרחב המקיים את אקסיומת המנייה הראשונה וכל מרחב קומפקטי מקומית (ובפרט מרחב קומפקטי וגם מרחבי CW) הם מרחבים נוצרים קומפקטית. לכן, הקטגוריה CG דיי רחבה, ומכילה אובייקטים מעניינים מתחומים שונים, כמו מטופולוגיה אלגברית ובפרט מתורת ההומוטופיה.

יש סגירות לתתי מרחבים מסוימים - אם X \in CG, אז גם כל תת-קבוצה סגורה וכל תת קבוצה פתוחה רגולרית (קבוצה בה לכל נקודה יש סביבה סגורה המוכלת בה). ראו בדוגמאות מקרה בו תת-מרחב כלשהו איננו נשאר בקטגוריה.

כדי שפונקציה ממרחב נוצר קומפקטית (למרחב האוסדורף) תהיה רציפה, מספיק לדרוש שתהיה רציפה על כל תת-קבוצה קומפקטית.

## פעולות בקטגוריה
כמו במרחבים רגילים, נרצה להציג פעולות בין מרחבים בקטגוריה זו.

לכל מרחב האוסדורף X, נסמן ב-K(X) את המרחב מעל אותה קבוצה, אך בו קבוצה היא סגורה אם ורק אם היא חותכת כל קבוצה קומפקטית בתוך קבוצה סגורה כלשהי. זהו פונקטור בין המרחבים האוסדורף למרחבים CG; הוא מהווה פונקטור ימני צמוד לפונקטור ההכלה CG \to H
(H - מרחבי האוסודורף).

זהו מרחב נוצר קומפקטית המכיל את המרחב הקודם, או במילים אחרות - פונקציית הזהות id:K(X) \to X רציפה, ואם מלכתחילה X \in CG אז X \cong K(X).

בעזרת פונקטור זה, מגדירים את המכפלה ומרחב הפונקציות בקטגוריה.

עבור **המכפלה**, נגדיר X \times Y := K(X \times Y), כאשר \times_c היא המכפלה הקרטזית הרגילה עם טופולוגיית המכפלה. המכפלה מקיימת  את אותה התכונה האוניברסלית המקיימת המכפלה הרגילה (בקטגוריה הזו). המכפלה לא תמיד מתלכדת עם המכפלה הקטרזית, אך במקרה בו X מרחב קומפקטי מקומית ו-Y \in CG אז X \times Y \cong X \times _c Y.

נסמן ב-C(X,Y) את מרחב הפונקציות הרציפות X \to Y, ונביט בו עם הטופולוגיה הקומפקטית-פתוחה. את מרחב הפונקציות הרציפות בקטגוריה נגדיר בתור Y^X :=K(C(X,Y)). פונקציית ההרכבה Z^Y \times Y^X \to Z^X היא רציפה, ובפרט כאשר X יחידון אז פונקציית ההצבה Z^Y \times Y \to Z רציפה.

## מרחבים לא נוצרים קומפקטית
* המרחב (\mathbb{R},\tau_{coc}), כלומר הממשיים עם הטופולוגיה הקו-מנייתית, איננו נוצר קומפקטית, אך גם לא האוסדורף.
* \mathbb{R}^\mathbb{R} (עם טופולוגיית המכפלה) הוא האוסדורף אך איננו נוצר קומפקטית.
* לא כל תת-מרחב של מרחב נוצר קומפקטית נשאר כזה - למשל, [0,1]^\mathbb{R} הוא קומפקטי לפי משפט טיכונוף (והאוסדורף) ולכן נוצר קומפקטית; תת-המרחב המכיל איברים (r_i)_{i \in \mathbb{R}} כך ש-r_i \not\in \{0,1\} איננו נוצר קומפקטית (אך כן האוסדורף).

## לקריאה נוספת

* Brayton Gray, Homotopy theory, New York-London, 1975, *An introduction to algebraic topology*, p. 50-61


נוצר קומפקטית
נוצר קומפקטית
נוצר קומפקטית
אריאל פלג

**אריאל פלג** הוא קצין צה"ל במילואים בדרגת תת-אלוף. פיקד על חטיבה 188.

## ביוגרפיה
פלג התגייס לחיל השריון ושירת במגוון תפקידי לוחמה ופיקוד. במלחמת לבנון הראשונה שירת כתותחן טנק בגדוד 74 של חטיבה 188. שימש סגן מפקד גדוד 53, מפקד גדוד 74 בחטיבה ומפקד חטיבת מרכבות הפלדה. במאי 1999 מונה למפקד חטיבה 188 עליה פיקד עד מאי 2001. בתפקידו הבא שירת כסגן מפקד אוגדת אזור יהודה ושומרון.

ב-2005 מונה לסגן הצבאי למבקר מערכת הביטחון וראש חטיבת ביקורת מוכנות צה"ל במשרד הביטחון.

ביולי 2010 השתחרר משירות הקבע בצה"ל.

## קישורים חיצוניים
* דניאל אדלסון, השגרירים, באתר זרוע היבשה, דצמבר 2007

קטגוריה:מפקדי חטיבה 188
קטגוריה:מפקדי חטיבת מרכבות הפלדה
קטגוריה:תתי-אלופים בצה"ל
קטגוריה:חיילי חיל השריון במלחמת לבנון הראשונה
קטגוריה:ישראלים שנולדו במאה ה-20
רנטורציה

ממוזער|כך נראית תמונת המצב ממצב שבו החלבון עבר דנטורציה למצב שבו החלבון עבר רנטורציה.
רנטורציה הוא התהליך ההפוך מדנטורציה. ברנטורציה, החלבון מתקפל בחזרה למבנה הנטיבי (הטבעי) שלו. בדרך כלל, רנטורציה מתאפשרת בתנאי מעבדה מיוחדים או במקרם שבהם הדנטורציה של החלבון הייתה חלקית. חלבונים גלובולריים מעטים, רובם קטנים ובעלי מבנה נטיבי יציב מאוד, יכולים לעבור רנטורציה ספונטנית גם לאחר דנטורציה מלאה ללא עזרת גורם מסייע כגון אנזימים, שפרונים ושפרונינים. 

רנטורציה תביא להתקפלות מחודשת של החלבון ולחזרה כמעט מלאה של התפקוד הביוכימי שלו, זאת משום שהאינפורמציה לגבי ההתקפלות של החלבון נמצאת ברצף חומצות האמינו, כלומר במבנה הראשוני של החלבון, אשר לא מושפע מהתהליך הדנטורטיבי. 

הראיה הראשונה לכך שהמבנה הראשוני של הפוליפפטיד מכיל את כל המידע הנחוץ  להתקפלות למבנה הנטיבי שלו סופקה בדוגמה של אנפינסן, שהראה שהאנזים ריבונוקלאז A יכול לעבור רנטורציה מלאה ללא נוכחות של גורמים מסייעים. תהליכי הדנטורציה והרנטורציה הם בעלי אופי קואופרטיבי, כלומר יצירה של קשר כימי ראשון, מובילה ליצירת קשרים כימיים נוספים. 

## הערות שוליים

קטגוריה:ביוכימיה
ג'רון מיימון

**ג'רון מיימון** (באנגלית: **Jeronne Maymon**; נולד ב-6 במרץ 1991) הוא כדורסלן אמריקאי. גובהו 2.03 מטר והוא משחק בעמדת הפורוורד.

## קריירה
מיימון נולד במדיסון, בירת מדינת ויסקונסין שבארצות הברית. הוא החל לשחק כדורסל בנבחרת בית הספר שלו, וב-2009 נבחר ל"מר הכדורסל של ויסקונסין" , תואר שמוענק מדי שנה לשחקן הכדורסל הטוב ביותר בליגת התיכונים של ויסקונסין. בין 2010 ל-2014 שיחק במדי טנסי ואלנטירס, קבוצת הכדורסל של אוניברסיטת טנסי. בעונת  נבחר לשחקן המשתפר באזור הדרום-מזרחי של ליגת ה-NCAA, ולחמישייה השנייה של האזור. בתחילת עונת  סבל מפציעה שבלמה את התקדמותו. במהלך העונות בהן שיחק בטנסי רשם נתוני ריבאונד התקפה גבוהים, של 2.87 בממוצע למשחק, שדירגו אותו במקום השני בין שחקני האוניברסיטה בכל הזמנים.

עם סיום לימודיו, ב-2014, ניסה ללא הצלחה להיבחר בדראפט ה-NBA. לאחר מכן חתם על חוזה לעונה אחת במדי הפועל תל אביב בליגת העל בכדורסל. הוא שוחרר ממנה לפני תום העונה, בשל פציעה בברכו שמנעה ממנו לשחק. ג'רון מיימון לא נקלט באף קבוצה ופרש מכדורסל בשנת 2015.

## קישורים חיצוניים

* ג'רון מיימון באתר הפועל תל אביב
* ג'רון מיימון באתר אוניברסיטת טנסי
* נתונים מאתר הליגה

קטגוריה:אמריקאים ילידי ויסקונסין
קטגוריה:מדיסון: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני הפועל תל אביב
קטגוריה:כדורסלני אוניברסיטת טנסי
קטגוריה:ויסקונסין: כדורסלנים
קטגוריה:אמריקאים שנולדו ב-1991
איתן קינן

**איתן קינן (קאולי)** (נולד בשנת 1948) הוא קצין צה"ל במיל' בדרגת תת-אלוף. פיקד על חטיבה 7 ועל אוגדה משוריינת. על פועלו במלחמת יום הכיפורים עוטר בעיטור המופת.

## ביוגרפיה
נולד בתל אביב לאביבה וניסים קאולי. בבית הספר התיכון למד הנדסאות בנין באורט טכניקום בגבעתיים.

קינן החל את שירותו הצבאי כנהג טנק בגדוד 53. עבר קורס מפקדי טנקים, שימש מדריך בקורס, סיים קורס קציני שריון, שימש מפקד פלוגה בקורס מפקדי טנקים ומפקד פלוגה מבצעית בחטיבה 7.

ב-1973 מונה לסגן מפקד גדוד 77. הוא לחם עם כוחות הגדוד בחזית רמת הגולן במלחמת יום הכיפורים, על פועלו עוטר בעיטור המופת. לקראת סוף הלחימה נפצע בידו מפליטת כדור.

לאחר שחרורו מבית החולים בתום המלחמה מונה למפקד גדוד 77 במקומו של אביגדור קהלני. במרץ 1981 מונה למפקד חטיבה 7 ופיקד עליה במהלך מלחמת לבנון הראשונה.

בהמשך שירותו שימש סגן מפקד עוצבת סיני ומפקד עוצבת אתגר, אוגדה משוריינת בפיקוד הצפון. ב-1989 השתחרר משירות הקבע.

לאחר שחרורו עבד בחטיבת הרק"ם ובחטיבת האלקטרואופטיקה בחברת אלביט, בין השאר בתפקיד מנכ"ל הפיתוח של טנק מרכבה סימן 4, שימש סמנכ"ל חברת אל-אופ ומנכ"ל חברת יעיל-נוע 1995.

קינן בעל תואר ראשון בכלכלה ובפסיכולוגיה מאוניברסיטת בר-אילן ותואר הנדסאי בניין.

## קישורים חיצוניים
*
*

קטגוריה:מפקדי חטיבה 7
קטגוריה:מנכ"לים יוצאי שירות קבע בצה"ל
קטגוריה:מפקדי עוצבת אתגר
קטגוריה:מעוטרי עיטור המופת במלחמת יום הכיפורים
קטגוריה:מפקדי גדוד 77
קטגוריה:תתי-אלופים בצה"ל
קטגוריה:בוגרי אוניברסיטת בר-אילן
קטגוריה:בוגרי אורט טכניקום
קטגוריה:חיילי חיל השריון במלחמת יום הכיפורים
קטגוריה:מפקדי חטיבות במלחמת לבנון הראשונה
קטגוריה:חיילי חיל השריון במלחמת לבנון הראשונה
נוף הכרמים של פיימונטה: לאנגה-רוארו ומונפראטו

**נוף הכרמים של פיימונטה: לאנגה-רוארו ומונפראטו** (באיטלקית: **Paesaggio vitivinicolo del Piemonte: Langhe-Roero e Monferrato**, באנגלית: **Vineyard Landscape of Piedmont: Langhe-Roero and Monferrato**) הוא השם הרשמי של אתר מורשת עולמית של אונסק"ו הכולל "חמישה אזורים נבדלים של גידול יין בנוף יוצא דופן" בתוספת טירת גרינצאנה קאבור (Castello di Grinzane Cavour) במחוז פיימונטה באיטליה.

האתר, המשתרע על האזורים ההרריים של לאנגה ומונפראטו, הוא אחד מאזורי ייצור היין החשובים ביותר באיטליה.

האתר, השוכן במרכז אזור פיימונטה (צפון מערב איטליה), מתואר על ידי אונסק"ו כ"נוף תרבותי", מכיוון שהוא תוצר של מאמץ משותף של האדם והטבע. הוא זכה למעמד של אתר מורשת עולמית הודות לערך יוצא הדופן של תרבות היין שלו, שעיצבה את נופו במשך מאות בשנים.

## תיאור
שמאל|ממוזער|270px|טירת גרינצנה קאבור
האתר כולל חמישה אזורים נפרדים של גידול יין המצטיינים גם בנוף יוצא דופן בתוספת טירת גרינצנה קאבור, שם בעל משמעות סמלית בהיסטוריה האיטלקית ובהתפתחות הכרמים באיטליה. האתר שוכן בחלקו הדרומי של מחוז פיימונטה, בין נהר הפו והרי האפנינים הליגוריים. הוא כולל את התחום המלא של התהליכים הטכנולוגיים והכלכליים הקשורים לוויטיקולטורה ולייננות המאפיינים את האזור במשך מאות בשנים. בחפירות ארכאולוגיות נתגלו באזור אבקה של גפנים המתוארכת למאה החמישית לפני הספירה, כאשר פיימונטה הייתה מקום מפגש וסחר בין אטרוסקים לקלטים. למעשה מילים מאטרוסקית ומקלטית, בייחוד אלו הקשורות ליין, עדיין בשימוש בניב המקומי. בתקופת האימפריה הרומית הזכיר פליניוס הזקן את האזור כאחד המתאימים ביותר לגידול כרמים באיטליה העתיקה וסטראבון כתב על חביות היין מהאזור.

## אתרים

## ראו גם
לאנגה
## קישורים חיצוניים

* 

## ביאורים

## הערות שוליים

קטגוריה:פיימונטה
הגביע הבלארוסי בכדורגל

ממוזער|הגביע הבלארוסי, 2010
**גביע בלארוס בכדורגל** (בבלארוסית: **Кубак Беларусі па футболу**) הוא טורניר כדורגל הנערך מדי שנה בידי התאחדות הכדורגל הבלארוסית ובו לוקחים חלק מועדוני כדורגל מבלארוס.

באטה בוריסוב היא שיאנית הזכיות (5 במספר). נותנת החסות של הטורניר היא חברת ההימורים בספורט, חברת Parimatch.
## השתתפות
כל המועדונים המשחקים בליגת העל הבלארוסית, הליגה הבלארוסית הראשונה והליגה הבלארוסית השנייה, שהם מועדונים מקצוענים, ו-4-3 מועדוני כדורגל לחובבים, מתחרים בגביע הבלארוסי.

## שיטת התחרות
הטורניר נערך בשיטת ה"נוק-אאוט". קבוצות הליגה השנייה וליגת החובבים מתחילות לשחק משלב 1/64. קבוצות הליגה הראשונה נכנסות לטורניר משלב 1/32, וקבוצות ליגת העל מתחילות משלב 1/16.

עד לשנת 2014 נערכו כל השלבים כמשחק אחד. החל משנת 2014 - שלבי רבע הגמר וחצי גמר משוחקים בשני משקים (בית וחוץ), השלבים המוקדמים ומשחק הגמר - משוחקים במשחק אחד.

המשחקים משלב הסיבוב הראשון עד לשלב שמינית הגמר נערכים בחודשים מאי - אוקטובר. לאחר מכן התחרות יוצאת לפגרת חורף. משחקי רבע גמר מתחילים במרץ ומשחק הגמר נערך במאי.

עד לשנת 2013 נערכו משחקי הגמר רק במינסק, החל משנת 2013 נערך משחק הגמר כל שנה בעיר אחרת בבלארוס.

הקבוצה שזוכה בגביע מתמודדת בעונה שלאחר מכן בסופר קאפ הבלארוסי מול זוכת אליפות בלארוס.
## גמרי הגביע
* קבוצות אשר זכו בדאבל (בנוסף לגביע גם בליגת העל הבלארוסית) באותה העונה מסומנות בכתב **מודגש**.
### גמרי הגביע הבלארוסי תחת הרפובליקה הסובייטית (1936 - 1991)
* גביע זה לא מוכר על ידי ההתאחדות הבלארוסית כיום.

### גמרי הגביע הבלארוסי (1992 ואילך)

## הופעות לפי מועדון

## קישורים חיצוניים
* 

קטגוריה:תחרויות כדורגל בבלארוס
בלארוס
פאלק שלזינגר

**אברהם יהושע פאלק שלזינגר** (4 בנובמבר 1895, י"ז בחשוון ה'תרנ"ו – 28 באוגוסט 1968, ד' באלול ה'תשכ"ו) היה רופא , מנכ"ל ומנהל רפואי ב.

## ביוגרפיה
שלזינגר נולד בהמבורג שבגרמניה לרב אליעזר ליפמן שלזינגר, בנו של הרב אליקים גצל שלזינגר, איש האסכולה הנאו-אורתודוקסית מיסודו של הרש"ר הירש. למד רפואה באוניברסיטת המבורג. במהלך מלחמת העולם הראשונה שירת כרופא בחיל הרפואה של הצבא הגרמני. לאחר המלחמה עבד בבית חולים בברלין וב-1923 פתח בעיר באופן פרטי את המרכז הרפואי החרדי. במקביל עסק בפעילות ציבורית באגודת ישראל בגרמניה, בקהילת "עדת ישראל" בברלין ולטובת המרכז-הרפואי שערי צדק.

### בישראל
ד"ר שלזינגר עלה לישראל ב-1933 והתיישב בירושלים. היה לעוזרו של ד"ר משה וולך, מנהל בית החולים שערי צדק, ושימש בבית החולים כרופא לרפואה פנימית. עסק גם בפרקטיקה פרטית. בירושלים היה שותף גם להקמת ישיבת קול תורה יחד עם אחיו, הרב יחיאל מיכל שלזינגר, וכן היה שותף להקמת בית הכנסת חורב ורשת החינוך חורב.

ב-1947 מונה שלזינגר במקומו של וולך למנהל בית החולים ולרופא הראשי בו. שימש בתפקיד זה עד פטירתו ב-1968. בימי כהונתו גדל והתפתח בית החולים ועמד במבחן הטיפול בפצועי הקרבות בירושלים במלחמת העצמאות וכן במלחמת ששת הימים.

שלזינגר הביא את בית החולים לידי פיתוח מואץ, פתח מעבדה כללית, פיתח את בית הספר לאחיות, פתח מעבדות שונות כולל אימונולוגיות, אנדוקרינולוגית, ביוכימית, ואלקטרו-אנצפלוגרפית, הספיק לסיים את התוכנית למכון פתולוגי מודרני ומינה את המנהלת הראשונה. כמו כן הוסיף מספר מחלקות: ילדים, עיניים, אורתופדיה, ויחידה לטיפול נמרץ לב.

שלזינגר תואר כחלוץ בתחום האתיקה הרפואית המבוססת על ההלכה. בשנת 1966, עוד בימי חייו נקרא על שמו המכון לחקר הרפואה על פי התורה, שנוסד בבית החולים אותו ניהל.

## חיים אישיים
ד"ר שלזינגר התגורר בירושלים. היה נשוי לחנה, לבית מונק. ולהם שבעה ילדים, ביניהם:

* אסתר, הייתה נשואה עד לפטירתה לפרופ' ישראל אומן.
* אחר פטירת הבת אסתר, נישאה בשנת 2005 בתו הגדולה בתיה כהן לפרופ' אומן.
* ראש ישיבת שעלבים הרב מאיר שלזינגר.
* המשפטנית פרופ' רות קנאי.

**עץ המשפחה:**

## קישורים חיצוניים
* ד"ר פאלק שלזינגר, באתר המרכז הרפואי שערי צדק
* אהרן סורסקי, פיתחו לי שערי צדק, אבוא בם...", בית יעקב, גיליון קיב, תשכ"ח, באתר HebrewBooks
* ד"ר פאלק שלזינגר, באתר Geni
* מכון שלזינגר לחקר הרפואה וההלכה, שנוסד ב-שערי צדק בשנת 1966, נקרא ע"ש ד"ר פאלק שלזינגר. המכון עוסק באתגרים ובעיות רפואיות על פי אמות המידה של ההלכה והאתיקה הרפואית.

## הערות שוליים

קטגוריה:מנהלי המרכז הרפואי שערי צדק
קטגוריה:מנהלי בתי חולים ביישוב
קטגוריה:רופאים יהודים גרמנים
קטגוריה:יהודים בצבא הגרמני במלחמת העולם הראשונה
קטגוריה:רופאים צבאיים גרמנים
קטגוריה:ירושלים: רופאים
קטגוריה:ישראלים ילידי גרמניה
קטגוריה:אנשי העלייה החמישית
פאלק שלזינגר
קטגוריה:בוגרי אוניברסיטאות ומכללות בגרמניה
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1895
קטגוריה:ישראלים שנפטרו ב-1968
ג'רי פררה

**ג'רי צ'ארלס פררה** (באנגלית: **Jerry Charles Ferrara**; נולד ב-25 בנובמבר 1979) הוא שחקן ומסעדן אמריקאי, המוכר בעיקר מגילום דמותו של טרטל בסדרה הקומית של HBO "הפמליה", והוא שב לגלם את דמותו גם בסרט ההמשך שלה.

## חייו
פררה נולד בברוקלין, ניו יורק וגדל בשכונת בנסונהרסט שברובע, להורים ממוצא איטלקי. אביו, גנארו פררה נולד וגדל בנאפולי, איטליה ועבר לברוקלין שהיה נער, ואימו, מריאנה לאוטאטו, נולדה וגדלה בברוקלין להורים איטלקיים מאיסקיה, איטליה. אביו של ג'רי נפטר כשהיה בן 5 והוא גדל עם אמו ואביו החורג, מישל לאוטאטו. יש לו אח אחד גדול בשם אנתוני, שעובד כמתווך בסטטן איילנד. הוא סיים את בית הספר "תיכון ניו אוטרכט". פרארה החל ללמוד תיאטרון בקולג', שם קיבל השראה ממורה להמשיך בקריירת משחק.

## קריירה
סוכן שפגש בתוכנית כישרונות עודד אותו לעבור ללוס אנג'לס, שם הוא קיבל במהרה את תפקידו הראשון בסדרה "מלך השכונה". ועד מהרה קיבל תפקידים נוספים בטלוויזיה. לאחר מכן לוהק ג'רי לסרט העצמאי "לחצות את הברונקס", שהוקרן בבכורה בפסטיבל הסרטים טרייבקה בשנת 2004.

בשנת 2004 קיבל את הפריצה הגדולה שלו כאשר לוהק לאחד התפקידים הראשיים בסדרת הדרמה-קומית "הפמליה" של רשת HBO, ששודרה במשך שמונה עונות, בין ה-18 ביולי 2004 לבין 11 בספטמבר 2011. בנוסף, הוא השתתף בפרסומת בדמותו מהסדרה "הפמליה", טרטל, עבור חברת הלווין DirecTV מקליפורניה.

בשנת 2007 שיחק בסרט "הגיבור מגן עדן" שביים חברו קווין קונולי, בתפקיד של ג'ורג היווני.

בשנת 2012 שיחק בסרט המדע בדיוני "באטלשיפ" בבימויו של פיטר ברג, בהשתתפות ריהאנה וליאם ניסן. בשנת 2013 שיחק בסרט "אמפייר סטייט" לצד דוויין ג'ונסון, שיחק בסרט "סוף סוף וגאס" לצד רוברט דה נירו ומורגן פרימן, ושיחק בסרט המלחמה "השורד האחרון" שביים וכתב פיטר ברג על בסיס ספרם של מרקוס לוטרל ופטריק רובינסון.

בשנת 2015 הצטרף ג'רי לעונה השנייה של סדרת הדרמה פשע של רשת Starz "כוח" בתפקיד של ג'וזף "ג'ו" פרוקטור, עורך דין פלילי. החל מהעונה השלישית נמנה פררה כחלק מצוות השחקנים הראשי עד לעונה השישית והאחרונה שהסתיימה בפברואר 2020.

בשנת 2016 שיחק בתפקיד קטן בסרטו של קלינט איסטווד "סאלי: נס על ההדסון" על טיסה 1549 של יו אס איירווייז ועל הטייס צ'סלי סאלנברגר. בשנת 2017 גילם את דמותו של קירק זנדר בעונה השנייה של הסדרה על הכוונת" ברשת הטלוויזיה USA.

## חיים אישיים
בשנת 2010 ערך שינוי בולט בגופו לאחר שנים שבהן היה שרוי בעודף משקל, והשיל ממשקלו כמעט 30 קילוגרמים. בשנה זו, הקים פררה מעדנייה במערב הוליווד, קליפורניה.

בשנת 2017 נישא לבת זוגו בשנים האחרונות, השחקנית בריאן רקאנו. במאי 2019 נולד בנם הראשון של הזוג, ג'ייקוב מייקל. בדצמבר 2020 פרסמו הזוג כי הם מצפים לילד שני.

## פילמוגרפיה

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה אמריקאים
קטגוריה:מסעדנים אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1979
יחזקאל סקוורר

**יחזקאל (אסקיאל) סקוורר** (בספרדית: **Ezequiel Skverer**; נולד ב-24 בפברואר 1989 בבאיה בלנקה) הוא כדורסלן עבר ישראלי-ארגנטיני גובהו 1.80 מ',אשר שיחק בעמדת הגארד.
## ביוגרפיה
סקוורר נולד בבאיה בלנקה שבארגנטינה, ועלה לישראל עם משפחתו בגיל 4. המשפחה התגוררה בכרמיאל, במנרה, ולבסוף בכמון שבמועצה האזורית משגב, שם החל לשחק כדורסל. בגיל 15 עבר לקבוצת הנוער של עירוני נהריה, ואחר כך למכבי תל אביב. עמה זכה באליפות ובגביע לנוער.

בעונת  הצטרף לקבוצה הבוגרת של מכבי תל אביב, אך היה ל"נער פוסטר", ולא זכה לדקות משחק. במהלך העונה עבר למ.כ. הבקעה מהליגה הלאומית, ועלה עמה לליגת העל. הקבוצה ירדה חזרה לליגה הלאומית לאחר עונה אחת בלבד, וסקוורר המשיך לשחק בשורותיה גם אז. בעונות הבאות, בהן שיחקה בליגה הלאומית, היה לשחקן משמעותי יותר בקבוצה, ובעונת  נבחר לשחקן ההגנה של הליגה הלאומית. עם שובה לליגת העל, בעונת , ייעדה אותו הבקעה לשמש כמחליפו של שמוליק ברנר, אך לאחר שהאחרון נפצע היה סקוורר לשחקן חמישייה והשתתף במשחק האולסטאר של הליגה. בתום העונה נבחר על ידי מנהלת הליגה לתגלית העונה. עם התפרקותה של הקבוצה בסיום העונה, עבר להפועל אילת, אחרי עונה אחת עבר להפועל חולון, ובעונת  הצטרף להפועל תל אביב. עונה לאחר מכן הצטרף להפועל גלבוע גליל ובמהלך עונת 2016/17 שותף שוב במשחק האולסטאר של הליגה. במרץ 2018 עבר פציעה חמורה כאשר במהלך משחק נגד הפועל ירושלים נתקל בג'רום דייסון ולא שב לשחק עד תום עונת 2017/18. עונה לאחר מכן שותף סקורר בעשרה משחקים בלבד בשל פציעות. בעונת 2019/20 עבר להפועל עפולה מהליגה הלאומית ולא הרבה לשחק, בסיום עונה זו החליט לפרוש מכדורסל בעקבות הפציעה.

## בנבחרות ישראל
סקוורר שיחק במדי נבחרת הנוער של ישראל שסיימה במקום ה-11 באליפות אירופה לנוער בכדורסל שנערכה במדריד ב-2007, אך מיעט לשחק בטורניר. ב-2009 שיחק במדי נבחרת העתודה באליפות אירופה בכדורסל עד גיל 20 שנערכה ברודוס. במהלך הטורניר מסר בממוצע 3.7 אסיסטים במשחק, ודורג במקום השישי בין מוסרי האסיסטים בטורניר כולו. כן רשם נתון של 1.7 חטיפות בממוצע למשחק, שדירגו אותו במקום העשירי. הנבחרת סיימה את הטורניר במקום ה-15, וירדה לדרג ב'.

## קישורים חיצוניים

* יחזקאל סקוורר באתר הפועל תל אביב
* דף השחקן באתר מנהלת הליגה
* 
* 

## הערות שוליים

קטגוריה:כדורסלנים ישראלים
קטגוריה:כדורסלנים ארגנטינאים
קטגוריה:כדורסלנים יהודים
קטגוריה:ישראלים ילידי ארגנטינה
קטגוריה:כדורסלני מועדון כדורסל הבקעה
קטגוריה:כדורסלני הפועל אילת
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני עירוני נס ציונה
קטגוריה:כדורסלני הפועל גלבוע גליל
קטגוריה:כדורסלני הפועל עפולה
קטגוריה:כמון: אישים
קטגוריה:עולים בשנות ה-1990
קטגוריה:ישראלים שנולדו ב-1989
דוראנד סקוט

**דוראנד כריסטופר סקוט** (באנגלית: **Durand Christopher Scott**; נולד ב-22 באפריל 1990 בניו יורק) הוא כדורסלן אמריקאי-ג'מייקני, המשחק במכבי אשדוד ובנבחרת ג'מייקה. גובהו 1.96 מ' והוא משחק בעמדת הקלע.

## קריירה
סקוט נולד ברובע הברונקס ניו יורק, ושיחק כדורסל בנבחרת תיכון רייס בהארלם, לצדו של קמבה ווקר. ב-2009 נבחר לכדורסלן התיכונים של השנה בניו יורק, לאחר שגבר על לאנס סטיבנסון. בין 2009 ל-2013 שיחק בקבוצת הכדורסל של אוניברסיטת מיאמי, מיאמי הוריקנס. בעונתו האחרונה במדי הקבוצה נבחר לשחקן ההגנה של האזור האטלנטי בליגת המכללות ולחמישייה השלישית של ליגת המכללות בארצות הברית כולה.

עם סיום לימודיו שיחק במדי סן אנטוניו ספרס בליגת הקיץ של ה-NBA, אך לא הצליח להיבחר בדראפט ה-NBA. בעונת  שיחק במדי אוברדוירו בליגת העל הספרדית. בסיום העונה שוחרר, והצטרף להפועל תל אביב, בליגת העל הישראלית. בפתיחת העונה סבל מפציעה, אך בהמשך היה לאחד השחקנים הבולטים בשורותיה.

ב-2015 עבר לניו באסקט ברינדיזי האיטלקית. אחרי שעזב, ב-2017 ניסה להתקבל לממפיס גריזליס, אך נשלח לקבוצת הפיתוח שלה, ממפיס האסל, וגם שם לא הצליח להשאיר חותם ושוחרר.
ב-2018 עבר לשחק בשורות אולדנבורג הגרמנית, ובאותה שנה הספיק לעבור גם לפריז לבלואה הצרפתית.
חמש שנים מאז הפעם האחרונה בה שיחק בישראל, חתם סקוט בהפועל גלבוע גליל.
ב-2020 חתם במכבי אשדוד מהליגה הלאומית.

## נבחרת ג'מייקה
סקוט שיחק במדי נבחרת ג'מייקה באליפות אמריקה בכדורסל שנערכה ב-2013 בוונצואלה. הנבחרת סיימה במקום השמיני בטורניר, וסקוט היה בין הקלעים הבולטים בשורותיה, עם 10.5 נקודות בממוצע למשחק.

## קישורים חיצוניים

* דוראנד סקוט באתר הפועל תל אביב
* דוראנד סקוט באתר אוניברסיטת מיאמי
* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:כדורסלנים ג'מייקנים
קטגוריה:כדורסלני הפועל תל אביב
קטגוריה:כדורסלני אוברדוירו
קטגוריה:כדורסלני ניו באסקט ברינדיזי
קטגוריה:כדורסלני אולדנבורג
קטגוריה:כדורסלני אוניברסיטת מיאמי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ניו יורק: כדורסלנים
קטגוריה:כדורסלני פריז לבלואה
קטגוריה:אמריקאים שנולדו ב-1990
Walsh Diamond

**Walsh Diamond** היא שיטת הכרזה בברידג', שלאחר פתיחה של השותף בהכרזה של 1, המשיב מדלג על הכרזת סדרת  ארוכה לטובת הכרזת סדרת מייג'ור עם ארבעה קלפים. הדילוג של המשיב על סדרת ה- הארוכה נעשה רק בידיים חלשות של 6 נקודות עד 9 נקודות. הרעיון שמאחורי התפיסה הוא שלמשיב עם יד חלשה עלולה להיות רק הכרזה אחת לתיאור ידו ולכן עדיף לנצל את ההכרזה על מנת לחפש התאמה של שמונה קלפים בסדרת מייג'ור. שמות נוספים ל-Walsh Diamond הם Walsh ו- Walsh Responses. הקונבנציה קרויה על שם שחקן הברידג' האמריקאי Richard Walsh שהגה אותה.
## אופן ההכרזה של המשיב
לאחר פתיחה של 1,  עם יד של פחות מ-10 נקודות, המשיב יכריז סדרת מייג'ור שיש בה ארבעה קלפים, גם אם יש לו ארבעה או חמישה או שישה קלפים בסדרת ה-. על פי Rhoda Walsh, תאורטיקנית ברידג' ושחקנית שזכתה כחברה בנבחרת הנשים של ארצות הברית במדליית ארד באולימפיאדת ברידג, מכריזים 1 עם חמישייה או שישייה ב- לפני הכרזת רביעייה במסדרת מייג'ור, רק בידיים המחייבות למשחק מלא. 


דוגמה 1:
 Q86 
 A1083 
 J876 
 98 

נכריז 1.


דוגמה 2:
 Q8 
 A1083 
 QJ876 
 98 

נכריז 1.


דוגמה 3:
 A1083 
 4 
 QJ8752 
 63 

נכריז 1.

## ההכרזה השנייה של הפותח לאחר הכרזת 1 של המשיב
הפותח עשוי לדלג על רביעייה בסדרת מייג'ור כשיש לו יד מאוזנת עם 12-14 נקודות. גם ביד מאוזנת עם 18-19 נקודות ידלג על הכרזת רביעייה בסדרת מייג'ור, אבל במצב זה הכרזתו אינה שונה מהמקובל בשיטת הכרזה סטנדרטית.
### עם ידיים מאוזנות של 12-14
הכרזת 1 של המשיב מבטיחה ארבעה קלפים בסדרה ושוללת רביעייה בסדרת מייג'ור. גם עם 10 נקודות או יותר מדלגים על רביעייה בסדרת ה-1 כאשר יש רביעייה בסדרת מייג'ור.. בשונה מאופן ההכרזה המקובל, הפותח מכריז 1NT, ביד מאוזנת עם פתיחה של 12-14 נקודות. הוא אינו מכריז בגובה 1 בסדרת מייג'ור, גם במקרים שיש לו ארבעה קלפים בסדרה. הפותח מניח שלמשיב אין ארבעה קלפים בסדרת מייג'ור.. הפותח עשוי להכריז 1NT גם עם קלף יחיד ב-1 כשביד שלו ארבעה קלפים בכל אחת מהסדרות האחרות. 


דוגמה 1:
 KQ73 
 A1083 
 86 
 A98 

נכריז 1NT.


דוגמה 2:
 KQ97 
 A108 
 Q86 
 A98 

נכריז 1NT.


דוגמה 2:
 KQ97 
 A1098 
 Q 
 AT98 

נכריז 1NT.

### עם ידיים לא מאוזנות
סדרי העדיפות של הפותח בהכרזה בידיים לא מאוזנות על פי Rhoda Walsh הם:

עדיפות ראשונה: הכרזת 2 או 3 עם שישייה בסדרת ה-. גובה ההכרזה נקבע לפי מספר הנקודות.

עדיפות שנייה: להראות רביעייה במייג'ור בגובה 1 או עם קפיצה לגובה 2. הכרזת סדרת מייג'ור עם קפיצה מחייבת למשחק מלא.

עדיפות שלישית: הפותח מראה רביעייה בסדרת ה- באמצעות הכרזת 2 או 3. ההכרזה אינה מחייבת למשחק מלא.

## הכרזה שנייה של המשיב לאחר שהכריז 1
### הכרזה שנייה של המשיב לאחר 1NT בידיים עם למעלה מ-10 נקודות
כשהמשיב הכריז סדרת מייג'ור בגובה 1, ייתכן שהוא דילג על סדרת ה- ארוכה עם יד שבה פחות מ-9 נקודות, אבל ייתכן שיש לו יד חזקה יותר. במקרה שיש לו יותר נקודות, הוא עדיין יוכל לחפש התאמה בסדרת המייג'ור באמצעות שימוש בקונבנציית צ'קבק סטיימן.
הכרזת סדרת מייג'ור בגובה 2 על ידי המשיב, מבטיחה לפחות ארבעה קלפים בסדרה ומחייבת למשחק מלא.

### הכרזת המשיב במקרה שהפותח הכריז 1 בהכרזה השנייה
הכרזת 1 מבטיחה ארבעה קלפים בסדרה ולפחות 12 נקודות. היא מחייבת למשחק מלא.

## קישורים חיצוניים

## הערות שוליים

קטגוריה:קונבנציות ברידג'
יוסף איתן

**יוסף (ג'ו) איתן** (**אייזן**; 14 בספטמבר 1909 – 24 ביוני 1975) היה קצין ב"הגנה", בצבא הבריטי ובצה"ל בדרגת אלוף-משנה. פיקד על חטיבה 7, שימש ממלא מקום מפקד פיקוד המרכז ומפקד מחלקת המבצעים.

## ביוגרפיה
איתן נולד באלול תרס"ט, 1909, באוקראינה. היגר עם משפחתו לקנדה ועלה לארץ ישראל ב-1932. שירת במשטרת היישובים העבריים ובארגון ההגנה. היה ממקימי קיבוץ עין השופט וממפקדי האזור בתקופת מאורעות תרצ"ו-תרצ"ט. במלחמת העולם השנייה התנדב לצבא הבריטי שירת תחילה בבאפס ולאחר מכן בבריגדה היהודית. ב-1942 קודם לדרגת מייג'ור, פיקד על פלוגה בבריגדה והשתתף בקרבות באירופה. במהלך המלחמה נישא לפסלת תמר איתן.

לאחר שחרורו מהצבא הבריטי, נשלח במשלחת רכש של ההגנה לארצות הברית שם היה עוזרו של יהודה ארזי ולאחר מכן של אליהו סחרוב. במלחמת העצמאות שימש קצין המבצעים של חטיבה 7, לאחר המלחמה מונה למפקד החטיבה. בהמשך שירותו בצה"ל שימש מפקד בה"ד 4, ראש מטה פיקוד הדרום, וראש מטה פיקוד המרכז. ב-1953, כשיוסף אבידר יצא להשתלמות בבריטניה שימש ממלא מקום מפקד הפיקוד. ביולי 1954 מונה לראש מחלקת מבצעים. בנובמבר 1955 מונה למפקד חטיבה 8.

לאחר שחרורו מצה"ל באמצע שנות ה-60 שימש מנהל מפעל "חסין אש" בבאר שבע וכיהן כסמנכ"ל במשרד הבריאות לענייני אספקה ובינוי.

יוסף איתן נפטר בט"ו בתמוז תשל"ה ונטמן בהר המנוחות בירושלים. הותיר אחריו את רעייתו, תמר, ובת, הגר.

## לקריאה נוספת
*יואב רגב, '''והאיתנים מוסדי ארץ, יוסף איתן (ג'ו איזן)''', הוצאת טרקלין, תשע"ד 2013.

## קישורים חיצוניים

* אלבום יוסף איתן - יד בן צבי, ישראל הנגלית לעין

* ביוגרפיה, באתר הלוחם היהודי במלחמת העולם השנייה
* 12 בנובמבר 2013: "והאיתנים מוסדי ארץ" - סיפורה של הארץ דרך סיפור חייו של יוסף איתן, אתר יד לשריון

## הערות שוליים

קטגוריה:מתנדבי היישוב לצבא הבריטי
קטגוריה:לוחמי הבריגדה היהודית
קטגוריה:אנשי משטרת היישובים העבריים
קטגוריה:לוחמי ההגנה
קטגוריה:מייסדי קיבוצים
קטגוריה:ראשי מטה פיקוד הדרום
קטגוריה:ראשי מטה פיקוד המרכז
קטגוריה:מפקדי חטיבה 7
קטגוריה:מפקדי חטיבה 8
קטגוריה:אלופי-משנה בצה"ל
קטגוריה:בוגרי השומר הצעיר
קטגוריה:עובדי משרד הבריאות
קטגוריה:מנהלים ישראלים
קטגוריה:ראשי מחלקת המבצעים
קטגוריה:עין השופט: אישים
קטגוריה:מפקדי בה"ד 4
קטגוריה:יהודים הקבורים בהר המנוחות
קטגוריה:ישראלים שנולדו ב-1909
קטגוריה:ישראלים שנפטרו ב-1975
ג'יין קזמרק

**ג'יין פרנסס קזמרק** (באנגלית: **Jane Frances Kaczmarek**; נולדה ב-21 בדצמבר 1955) היא שחקנית אמריקאית. היא ידועה בעיקר בתפקידה כלואיס, אמו של מלקולם לויס בסיטקום "מלקולם באמצע" (2000–2006), שזיכה אותה בשלוש מועמדויות לפרס גלובוס הזהב ולשבע מועמדויות לפרס אמי לבידור בפריים טיים לשחקנית ראשית בסדרת קומדיה. היא שיחקה גם בתור השופטת טרודי בסדרת הדרמה המשפטית של רשת TNT "מצדי המתרס" (2008–2009), את אן בסרט "להתאהב" (1984), את אמילי בסרט "מחזר מתבגר" (1985), ואת גייל בסרט "6 בלונים" (2018). היו לה גם תפקידים חוזרים בסדרה "סיביל" בתור הולי ובסדרה "פרייז'ר" בתור מורין קאטלר.

## ביוגרפיה
קזמרק נולדה במילווקי, ויסקונסין, וגדלה בכפר גרינדייל (אנ'), כפר קטן מחוץ למילווקי, שם גדלה וחונכה כקתולית. בתם של אוולין (לבית גרגורסקה), מורה, ואדוארד קזמרק, עובד משרד ההגנה האמריקני. הוריה ממוצא פולני.

את לימודי התיכון סיימה בבית ספר התיכון גרינדייל (אנ'), ולאחר מכן המשיכה לימודי תואר ראשון בחוג לתיאטרון של אוניברסיטת ויסקונסין–מדיסון. בזמן לימודיה, היא פגשה את השחקן יליד-ויסקונסין טוני שלהוב שעודד אותה ללכת למשחק. היא נרשמה לבית הספר לדרמה של אוניברסיטת ייל והשתתפה בלהקת הרפרטואר של ייל (אנ'). היא קיבלה את התואר השני שלה ב-1982.

## קריירת משחק
קזמרק החלה את דרכה כשחקנית בתחילת שנות ה-80 של המאה ה-20 בטלוויזיה בסדרות "The Paper Chase" ו"בלוז לכחולי המדים" בתפקיד השוטרת קלרה פילסקי.
ב-1984 השתתפה בסרט הקולנוע "להתאהב" לצידם של כוכבי הקולנוע רוברט דה נירו ומריל סטריפ.

ב-1998 השתתפה בפנטזיה "פלזנטוויל" בתפקיד אמו של דייוויד (טובי מגווייר) וב-1999 השתתפה כשחקנית אורחת בסדרת הדרמה "פליסיטי" בתפקיד קרול אמה של ג'ולי אמריק.

קזמרק פרצה לתודעה בשנת 2000 עם ליהוקה לקומדיית המצבים המוערכת "מלקולם באמצע". בסדרה היא הופיעה בתפקיד לואיס אם המשפחה הקשוחה והדומיננטית. קזמרק הפכה בזכות התוכנית לאחת מהשחקניות הקומיות האהובות בארצות הברית, היא הייתה מועמדת שבע פעמים לפרס אמי ושלוש פעמים לפרס גלובוס הזהב לשחקנית הטובה בסדרה קומית.

לאחר אותה הצלחה שיחקה קזמרק בסדרת הדרמה המשפטית "מצדי המתרס" (2008–2009) בכיכובה של גלוריה ראובן, ובסדרה הקומית "Us & Them".

בשנת 2017 שיחקה לצד מייקל פניה בקומדיית האקשן "תרגיל לשוטרים מתחילים" שכתב וביים דקס שפרד.

## חיים אישיים
קזמרק נישאה לשחקן יליד-ויסקונסין בראדלי ויטפורד ב-15 באוגוסט 1992. הם התגוררו בלוס אנג'לס עם שלושת ילדיהם, ושניהם היו מעורבים חברתית. קזמרק וויטפורד הם המייסדים של ארגון הצדקה "Clothes Off Our Back" אשר תורמת בגדי סלבריטאים לארגוני צדקה לילדים.

ביוני 2009 הגישו בני הזוג בקשה לגירושין לאחר כמעט 17 שנות נישואים והגירושין נסגרו באוקטובר 2010. באותה שנה הם מכרו את הוילה שלהם משנת 1924 בסן מרינו (אנ'), קליפורניה.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בוגרות בית הספר לדרמה של אוניברסיטת ייל
קטגוריה:בוגרי בית הספר לדרמה של אוניברסיטת ייל
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
מועצת המטבע המזרח-אפריקאית

ממוזער|שמאל|מטבעות 1 סנט ו-10 סנטים של שילינג מזרח אפריקאי
**מועצת המטבע המזרח-אפריקאית** (באנגלית: **East African Currency Board**; בראשי תיבות: **EACB**) הייתה מועצת מטבע והסמכות המוניטרית במושבות הבריטיות במזרח אפריקה בין השנים 1919 ל-1966. המועצה הוקמה לאחר הכיבוש הבריטי את מזרח אפריקה הגרמנית במלחמת העולם הראשונה, והיא פיקחה על המדיניות המוניטריות בטריטוריות של הפרוטקטורט של אוגנדה, מזרח אפריקה הבריטית וטנגניקה, כאשר זנזיבר צורפה בשנת 1936. במשך רוב שנות קיומה, היה תפקידה העיקרי של המועצה לשמור על ערך השילינג המזרח-אפריקאי שווה לערך השילינג הבריטי. דבר זה התבצע באמצעות ההבטחה כי המטבע המקומי מגובה דיו ביתרות של לירה שטרלינג. מטה המועצה היה בלונדון. המועצה עוד המשיכה לפעול זמן קצר לאחר קבלת עצמאותן של אוגנדה, קניה וטנזניה, אך בשנת 1966 היא התפרקה והוחלפה על ידי הבנקים המרכזיים של מדינות אלה.

## ראו גם
* הבנק של אוגנדה
* הקהילייה המזרח-אפריקנית

קטגוריה:בנקים מרכזיים
קטגוריה:אפריקה: כלכלה
קטגוריה:מזרח אפריקה הבריטית
קטגוריה:טנזניה: היסטוריה
ג'יימס וילסון (כדורגלן)

**ג'יימס אנטוני וילסון** (באנגלית: **James Anthony Wilson**; נולד ב-1 בדצמבר 1995) הוא כדורגלן אנגלי המשחק בעמדת החלוץ באברדין מליגת העל הסקוטית. הוא שיחק גם בנבחרות אנגליה הצעירות.

## קריירה
וילסון נולד בבידולף, עיירה במחוז סטפורדשייר. הוא אותר על ידי הסקאוטר של מנצ'סטר יונייטד בגיל 7. עבר דרך אקדמיית הנוער של המועדון, וערך את הופעתו הראשונה בקבוצה הצעירה לגילאי 18 ומטה, כבן 14, במשחק ידידות באוקטובר 2010 נגד קבוצה סלובקית. לאחר מכן ערך את הופעת בכורתו התחרותית, במשחק ליגה נגד וסט ברומיץ' אלביון בפברואר 2011. המשיך להשתתף במשחקים בעונה זו, ולאחר מספר משחקים הבקיע שער בניצחון 1–2 על אברטון.

ביולי 2012 האריך את חוזהו במנצ'סטר יונייטד, והחל את עונת 2012 - 2013 במדי הקבוצה הצעירה. חרף העובדה שלקח לו חמישה משחקים עד שהבקיע את שערו הראשון בעונה זו, הבקיע 5 שערים במשחק החמישי נגד ניוקאסל יונייטד בספטמבר 2012, ובכך שבר שיא של כמות השערים השנייה בגודלה ששחקן הבקיע בתקופתו של מאמן הקבוצה סר אלכס פרגוסון.

חרף זה שלקח חלק בולט בעתודות קמפיין טרום עונת 2013 - 2014, המשיך בתפקידו בקבוצה הצעירה לגילאי 18 ומטה, כשהבקיע שבעה שערים בשישה משחקים רצופים בתחילת העונה (כולל כמה בליגת האלופות לנוער, נגד באייר לברקוזן ושחטאר דונצק), כולל במשחק נוסף נגד בורי בקבוצת העתודה. וילסון המשיך להיות פעיל ודומיננטי בקבוצת העתודה, ולאחר שהבקיע שער במשחק נגד וולברהמפטון וונדררס במרץ 2014, חווה את זימונו הראשון לקבוצה הבוגרת של המועדון באפריל באותה השנה. הוא ערך את הופעת בכורתו במדי הקבוצה הבוגרת חודש לאחר מכן, כששיחק נגד האל סיטי ב-6 במאי, כשהטביע את חותמו בשני שערים בניצחון 3-1.

השער הראשון של וילסון בעונת 2014–2015 הגיע בינואר 2015, כשנכנס כמחליף לג'וני אוונס, הבקיע בתוספת הזמן, ועזר לקבוצתו לנצח 0–2 את קווינס פארק ריינג'רס.

ב-26 בנובמבר 2015 הושאל לברייטון אנד הוב אלביון מליגת המשנה האנגלית עד לסיום העונה. ב-20 באוגוסט 2016 הושאל לדרבי קאונטי עד לסיום העונה. ב-10 בינואר 2018 הושאל לשפילד יונייטד עד לסוף העונה.

ב-3 ביולי 2019, לאחר עונת השאלה באברדין, שוחרר וילסון ממנצ'סטר יונייטד וחתם לשנתיים באותה קבוצה.

## קישורים חיצוניים

*הפרופיל של ג'יימס וילסון, האתר של מנצ'סטר יונייטד

## הערות שוליים

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני מנצ'סטר יונייטד
קטגוריה:כדורגלני ברייטון אנד הוב אלביון
קטגוריה:כדורגלני דרבי קאונטי
קטגוריה:כדורגלני שפילד יונייטד
קטגוריה:אנגלים שנולדו ב-1995
זאב מילוא

**זאב מילוא** (1 בפברואר 1922 – 2 במאי 2020) היה מהנדס אלקטרוניקה ישראלי, קצין בחיל הקשר והאלקטרוניקה בדרגת אלוף-משנה, חתן פרס ביטחון ישראל לשנת 1960.

## קורות חיים
נולד בשם **ולדימיר מילר** בשנת 1922 לאלכסנדר ואנקה בממלכת יוגוסלביה. לסבו הייתה טחנת קמח גדולה בווירוביטיצה, שם חיו גם קרובי משפחתו.
גדל בזאגרב, בירת קרואטיה. בנעוריו היה פעיל כחובב רדיו. מדינות הציר פלשו ליוגוסלביה במלחמת העולם השנייה באפריל 1941. במאי אותה שנה שלחו אותו הוריו למשפחתו בווירוביטיצה. הוא נשלח לעבודות כפייה, אולם זכה לפטור מרופא ושב להוריו בזאגרב.
ב-1942, בעקבות הסכם שבו הבטיחו האוסטשה לגרש את יהודי קרואטיה למחנות ההשמדה, נשלחו לאושוויץ חמישה מבני משפחתו שהתגוררו בווירוביטיצה. עקב כך החליטה משפחתו לברוח לאזור הכיבוש האיטלקי בקרואטיה בדלמטיה. באותה שנה הצליחו הוריו להשיג מסמכי מעבר מזויפים דרך חברה שעבדה במשטרת זאגרב. עם מסמכים אלה הגיעו לאזור הכיבוש האיטלקי (בסושאק, סמוך לרייקה) והוכרו שם כקתולים.
בעקבות כיבוש דרום איטליה בידי האמריקאים וחתימת איטליה על שביתת נשק עם בעלות הברית בספטמבר 1943, עזבו הכוחות האיטלקים את דלמטיה והשטח נתפס על ידי הפרטיזנים. מילר הצטרף אליהם. במסגרת הפרטיזנים התיידד עם קצין פרטיזני, יהודי גם הוא, שפינה אותם דרומה, כאשר הכוחות הגרמנים התקרבו לעיירה שבה גרו. לאחר מכן שהו קצרות בקריקווניצה (Crikvenica), סן (Senj), ליקה (Lika), נובי וינודולסקי (Novi Vinodolski) והגיעו לקורדון (Kordun). בהמשך התקבל לפרטיזנים שם כטכנאי רדיו ושירת בתפקידו למעלה משנה.

בתום המלחמה שב עם משפחתו לזאגרב והתחיל ללמוד הנדסת חשמל. משכורתו של האב לא הספיקה לכסות את הוצאות הקיום ומצבה הכלכלי של המשפחה היה קשה, לכן החליטו לעלות לישראל, למרות שזאב היה קרוב לסיום לימודיו. את אשתו לעתיד, סטודנטית גם היא, הכיר במהלך לימודיו.

בסוף יוני 1949 עלה לישראל. הוא סיים לימודי הנדסת חשמל בטכניון. הצטרף לחיל הקשר והאלקטרוניקה כאזרח עובד צה"ל. בשנת 1960 זכה בפרס ביטחון ישראל, יחד עם סא"ל אלכסנדר רוזן וסרן צבי ורדיאל, על פיתוח בתחום ההצפנה. התגייס לצה"ל בדרגת רב-סרן, המשיך כראש ענף מחשבים במפקדת קצין קשר ואלקטרוניקה ראשי והתקדם לדרגת אלוף-משנה במפקדה זו.

לאחר סיום שירותו בצה"ל מונה בשנת 1978 למנכ"ל "כור תקשורת והתראה", ובתחילת 1986 מונה לסגן מנהל חטיבת איתות ובקרה ב"מוטורולה ישראל".

נפטר ב-2 במאי 2020, והובא למנוחות בבית העלמין מנוחת עולם בנתניה .

## קישורים חיצוניים
* 
* זאב מילוא, באתר מוזיאון הלוחם היהודי
* מר ולדימיר מילר - זאב מילוא, באתר העמותה להנצחת חללי חיל הקשר והתקשוב

## הערות שוליים

קטגוריה:מהנדסי חשמל ישראלים
קטגוריה:חיילי חיל הקשר והתקשוב
קטגוריה:זוכי פרס ביטחון ישראל
קטגוריה:מנכ"לים יוצאי שירות קבע בצה"ל
קטגוריה:עולים לאחר קום המדינה: 1948–1950
קטגוריה:פרטיזנים יהודים מיוגוסלביה
קטגוריה:פרטיזנים יהודים מקרואטיה
קטגוריה:ניצולי השואה: קרואטיה
קטגוריה:ישראלים ילידי יוגוסלביה
קטגוריה:ישראלים ילידי קרואטיה
קטגוריה:אזרחים עובדי צה"ל
קטגוריה:אלופי-משנה בצה"ל
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:עובדי מוטורולה
קטגוריה:אישים הקבורים בבית הקברות מנוחת עולם (נתניה)
קטגוריה:ישראלים שנולדו ב-1922
קטגוריה:ישראלים שנפטרו ב-2020
מיקי סירושטיין

**מיכאל (מיקי) סירושטיין** (באוקראינית: **Майкл Сіроштейн**; נולד ב-25 באפריל 1989) הוא כדורגלן עבר ישראלי ששיחק בעמדות הקשר האחורי והבלם.

## קריירה
סירושטיין נולד באוקראינה הסובייטית שבברית המועצות לשעבר, ובגיל שנה עלה לישראל, הוריו התגרשו לאחר כשלוש שנים, ואביו ירד לאוסטרליה. סירושטיין החל את הקריירה שלו בקבוצת הילדים של הפועל רעננה. ב-1 באוגוסט 2009 ערך את הופעת הבכורה שלו בקבוצה הבוגרת, במשחק מול הפועל עכו במסגרת גביע הטוטו, אשר הסתיים בתיקו 1–1. עד סיום העונה הוא הספיק לרשום עוד הופעה במפעל, אך לא זכה לדקות משחק בליגה. לאחר שרעננה נשרה בתום העונה לליגה הלאומית קיבל את ההזדמנות בהרכב הקבוצה. ב-13 באוגוסט 2010 הבקיע את שער הבכורה שלו בקריירה בניצחון 0–1 על הפועל הרצליה. ב-18 במרץ 2011 עלה כמחליף בדקה ה-22 והבקיע צמד שהוביל לניצחון 2–1 נגד מכבי באר שבע.

בספטמבר  חתם במועדון ספורט אשדוד מליגת העל. ב-22 בספטמבר 2012 ערך את הופעת הבכורה שלו בליגת העל, בניצחון 0–1 על מכבי חיפה. ב-13 באפריל 2013 הבקיע את שער הבכורה שלו בליגה, בניצחון 0–1 על הפועל חיפה.

ב-12 ביולי 2016 חתם לשנתיים בבני יהודה תל אביב אולם שוחרר כעבור כחודש לאחר שרשם שתי הופעות בגביע הטוטו והופעה אחת בליגת העל. ב-2 באוקטובר 2016 חזר למ.ס. אשדוד וחתם על חוזה עד תום העונה.

ב-15 ביוני 2017 חתם לעונה אחת בבית"ר ירושלים עם אופציה לעונה נוספת. ב-20 ביולי ערך את הופעת הבכורה שלו במועדון, בהפסד 0–4 לבוטב פלובדיב במסגרת השלב השני של מוקדמות הליגה האירופית. את שערו הראשון במדי בית"ר ירושלים כבש ב-24 בדצמבר 2017, בניצחון 1–3 על מ.ס. אשדוד.

ב-3 ביולי 2019 עזב כשחקן חופשי וחתם לעונה וחצי בסופאן בורי מליגת העל התאילנדית תמורת 300 אלף דולר לעונה. ב-7 ביולי 2019 ערך את הופעת הבכורה שלו בקבוצה בתיקו 0–0 עם האלופה בורירם יונייטד. ב-18 באוגוסט 2019 כבש את שער הבכורה שלו, בהפסד קבוצתו 1–3.

ב-13 בינואר 2020 חתם בהפועל חיפה עד לסוף העונה.

ב-10 בפברואר 2022 חזר לבני יהודה תל אביב מהליגה הלאומית.

ב-20 ביוני 2022 חתם בסקציה נס ציונה.

ב-15 ביולי 2025 הודיע על פרישה מכדורגל.

לומד ב לתואר ראשון בחינוך וחברה, עם התמחות בספורט.

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:רעננה: כדורגלנים
קטגוריה:כדורגלני הפועל רעננה
קטגוריה:כדורגלני מועדון ספורט אשדוד
קטגוריה:כדורגלני בני יהודה תל אביב
קטגוריה:כדורגלני בית"ר ירושלים
קטגוריה:כדורגלני הפועל חיפה
קטגוריה:כדורגלני סקציה נס ציונה
קטגוריה:כדורגלנים ישראלים בתאילנד
קטגוריה:ישראלים ילידי אוקראינה
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1989
בית ענון

**בית עינון** (בערבית: **بيت عينون**) הוא כפר פלסטיני, השוכן כ-5 ק"מ מצפון-מזרח לחברון. בשנת 2007 נמנו בו 1,809 תושבים ב-282 משפחות.

## היסטוריה
לפי הסברה, המבוססת על זיהויו של אוסביוס, הכפר בית ענון שוכן באזור של היישוב המקראי בית ענות, ומשמר את שמו.

בח'רבת בית עינון הסמוכה נערכה חפירה ארכאולוגית. במקום נמצאו מספר גלוסקמאות המתוארכות למאה ה-1 לספירה. על כמה מהם כתובות בארמית וביוונית, ואחת נושאת כתובת בעברית עם המילה "ישראל". בתקופה הביזנטית נבנו במקום שלוש כנסיות. ממצאים נוספים כוללים שני בורות מים, שתי גתות וקברים אחדים.

לפי הגאוגרף המוסלמי מוקדסי, בית עינון נודע בתקופה העבאסית באיכות הצימוקים שייצר. הכפר, ובו 18 משפחות, מופיע ברישומי גביית מסים מהתקופה העות'מאנית. ויקטור גרן ביקר במקום בשנת 1863, וייחס את השרידים שמצא בחירבת בית ענון לתקופה הביזנטית. המקום מוזכר גם בסקר של הקרן לחקר ארץ ישראל משנת 1883.

במלחמת ששת הימים עבר הכפר לשליטת ישראל, ואוכלוסייתו, שהייתה בת 4,967 נפש, הצטמצמה במידה ניכרת, לאחר שרבים מתושביו עברו לירדן.

## לקריאה נוספת
* 
* https://www.antiquities.org.il/Article_eng.aspx?sec_id=17&sub_subj_id=388&id=695

## הערות שוליים

קטגוריה:נפת חברון
קטגוריה:הרשות הפלסטינית: יישובים
קטגוריה:יישובים ערביים המשמרים שם עברי
ארז בן דוד

**ארז בן דוד** (נולד ב-14 בינואר 1987) הוא יזם ואיש עסקים ישראלי. מייסד ובעלי FXP, אתר קהילות פורומים הגדול ביותר בישראל.

## ביוגרפיה
ארז בן דוד נולד בנתניה. בין השנים 2001–2005 למד במגמה מדעית־טכנולוגית בתיכון הנדסאים הרצליה של אוניברסיטת תל אביב. בין היתר למד שפות תכנות ויזמות טכנולוגית. בשנת 2006 גויס ליחידה טכנולוגית מסווגת בחיל האוויר, בה שירת עד 2009.

### פעילות עסקית
כשהיה נער רכש בן דוד מספר כתובות אינטרנט במטרה למכור אותן בהמשך. בספטמבר 2003, כשהיה בן 16, הקים אתר ללא שם על שרת אחסון אתרים חינמי ועל מערכת המבוססת קוד פתוח, זאת עקב חוסר שביעות הרצון שלו מהתנהלות הפורומים בהם נהג לגלוש. כחודש לאחר עלייתו של האתר עלתה הפופולריות שלו, תשתיות האתר שודרגו וניתן שמו – "בומבה בורד" (Bomba Board). במאי 2004 שונה שם האתר ל־FXP והתגבשה צורתו. באותה שנה גם רכש את אתר תחרויות האתרים WebKing, אשר עסק בין היתר בבניית אתרים וניהול מדיה חברתית. בשנת 2005 הקים אתרים להעלאת מדיה לרשת, הגדול בהם היה האתר FPS. בשנת 2006 רכש את האתר aaisrael לשחקני America's Army הישראלים.

במקביל לעיסוקיו השונים, המשיך בן דוד לקדם את האתר FXP. בשנים הראשונות התנועה באתר הייתה דלילה והוא תוחזק על ידי בן דוד כתחביב. בשנת 2007, ארבע שנים לאחר הקמתו, איגד בן דוד את פעילות האתר לחברה, תוך ניסיון ליצור הכנסות ושיתופי פעולה מסחריים. בין השנים 2008–2009 איחד בן דוד את כל האתרים שבבעלותו לדומיין FXP. ב־2010 הגיע בן דוד לשיתוף פעולה עם חברת הפרסום web3, אשר העניקה לאתר ליווי טכנולוגי וליווי בתחום השיווק. בן דוד החל להעסיק ספק קידום אתרים במנועי חיפוש, שהעלה את פופולריות האתר ובמקביל גייס מפרסמים ושיתופי פעולה, ביניהם עם ynet, וואלה ו־mako. רווחיו מגיעים בעיקר מפרסום (באנרים) ומשיתופי פעולה מסחריים. תחומי עיסוק נוספים של בן דוד קשורים לביצוע סקרים אינטרנטיים עבור חברות מסחריות וכן פעילות בתחום הנדל"ן.

## קישורים חיצוניים

* 
* 
* 

## הערות שוליים

קטגוריה:אנשי עסקים ישראלים
קטגוריה:מנכ"לים ישראלים
קטגוריה:פעילי אינטרנט ישראלים
קטגוריה:מייסדי חברות טכנולוגיה יהודים
קטגוריה:בוגרי תיכון הנדסאים הרצליה
קטגוריה:ישראלים שנולדו ב-1987
יינסי גייטס

**יינסי גייטס** (באנגלית: **Yancy Gates**; נולד ב-15 באוקטובר 1989 בסינסינטי) הוא כדורסלן אמריקאי. גובהו 2.06 מ' והוא משחק בעמדת הסנטר.

## ביוגרפיה
גייטס נולד בסינסינטי שבמדינת אוהיו בארצות הברית. ב-2008 החל ללמוד באוניברסיטת סינסינטי, ושיחק בקבוצת הכדורסל שלה, סינסינטי ברקטס. בעונתו הראשונה בקבוצה נבחר לקבוצת השחקנים החדשים ("רוקיז") של אזור המזרח בליגת המכללות. במהלך כל ארבע העונות בהן שיחק בסינסינטי היה הריבאונדר המוביל של הקבוצה, הישג שאף כדורסלן אחר ששיחק בסינסינטי לא הגיע אליו מעולם. בסך הכל, קלע במהלך העונות 1,485 נקודות (המקום ה-14 בהיסטוריית הקלעים של סינסינטי) ולקח 916 כדורים חוזרים (מקום תשיעי בהיסטוריה של סינסינטי). בצד זאת, במהלך העונה האחרונה שלו בקבוצה היה מעורב בתקרית אלימה עם שחקן קבוצה יריבה, והושעה לשישה משחקים. עם סיום לימודיו ניסה ללא הצלחה להיבחר בדראפט ה-NBA.

בעונת  שיחק בפיינו ז'ווייגז'דס פסווליס מליגת העל הליטאית. בסיום העונה עבר לברוחוס דה גואיאמה מליגת העל הפוארטו ריקנית, שמשחקיה מתקיימים בקיץ. בעונת  עבר להפועל אילת, ובסיום העונה עבר עם מאמנו, עודד קטש, להפועל תל אביב.

ב-7 ביוני 2015 חתם על חוזה לשלוש שנים בהפועל ירושלים ובתחילת עונתו הראשונה בחוזה, הושאל לשאנשי דרגונס מהליגה הסינית.

ב-2016 חתם בבון הגרמנית אך שוחרר. בקיץ 2016 חתם בנהריה. באמצע עונת 2016-17 במדי עירוני נהריה נתפס גייטס על שימוש בחומרים אסורים והושעה עד תום העונה.

## קישורים חיצוניים

* יינסי גייטס באתר אוניברסיטת סינסינטי
* 

קטגוריה:אמריקאים ילידי אוהיו
קטגוריה:סינסינטי: אישים
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני הפועל ירושלים
קטגוריה:כדורסלני טלקום בון
קטגוריה:כדורסלני עירוני נהריה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים שהורשעו באימרוץ בישראל
קטגוריה:אוהיו: כדורסלנים
קטגוריה:סנטרים (כדורסל)
קטגוריה:אמריקאים שנולדו ב-1989
פז'מיסל קובאז'

**פז'מיסל קובאז**' (בצ'כית: **Přemysl Kovář**; נולד ב-14 באוקטובר 1985) הוא כדורגלן עבר צ'כי ששיחק בעמדת השוער.

## קריירה
קובאז' התחיל את הקריירה שלו במחלקת הנוער של פ.צ. סלובצקו. לאחר שלא הצליח לעלות לקבוצה הבוגרת, הושאל בינואר  לקונוויצה לצבור דקות משחק. עונה לאחר מכן הושאל ללאמיה מהליגה השלישית ביוון. בקיץ  היה קרוב לחתימה בדינמו צ'סקה בודייוביצה, אך בסופו של דבר חתם בסלובן ליברץ ושימש כשוער שני. בשנת  הושאל לאוסטי נאד לאבם. לאחר שהושאל בסתיו  לויקטוריה ז'יז'יקוב, חזר בפברואר  לליברץ והפך לשוער הראשון.

ב-25 ביולי 2013 ערך את הופעת הבכורה שלו באירופה במסגרת מוקדמות הליגה האירופית נגד סקונטו ריגה. במשחק זה הספיק אף להדוף בעיטת עונשין.

ביוני  חתם בהפועל חיפה. במהלך תקופתו בחיפה, סבל קובאז' מאי יציבות כאשר לא הצליח לשמור על מקומו בהרכב הראשון. בינואר  הוקפא לאחר החתמתו של מריאן אנטולוביץ'. בספטמבר  חתם בצ'רנו מורה ורנה מליגת העל הבולגרית.

בינואר  חזר לצ'כיה וחתם בסלביה פראג כשוער שני.

## קישורים חיצוניים

* 

קטגוריה:צ'כים שנולדו ב-1985
קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני סלובצקו
קטגוריה:כדורגלני סלובן ליברץ
קטגוריה:כדורגלני ויקטוריה ז'יז'קוב
קטגוריה:כדורגלני הפועל חיפה
קטגוריה:כדורגלני צ'רנו מורה וארנה
קטגוריה:כדורגלני סלביה פראג
קטגוריה:ספורטאים צ'כים ביוון
קטגוריה:ספורטאים צ'כים בישראל
קטגוריה:ספורטאים זרים בבולגריה
קטגוריה:כדורגלנים זרים בישראל